‘এখন দেরি হয়ে গিয়েছে’, শুল্ক প্রত্যাহারের সম্ভাবনা খারিজ করে ভারতকে বার্তা ট্রাম্পের

ওয়েব ডেস্ক: শুল্ক প্রত্যাহারের সম্ভাবনা খারিজ করে পাল্টা ভারতকে বার্তা দিলেন মার্কিন প্রেসিডেন্ট ডোনাল্ড ট্রাম্প (Donald Trump)। এসসিও সামিটে শীর্ষসম্মেলনের ফাঁকে প্রধানমন্ত্রী নরেন্দ্র মোদি (Narendra Modi), চিনা প্রেসিডেন্ট শি জিনপিং (Xi Jinping) এবং রুশ প্রেসিডেন্ট ভ্লাদিমির পুতিন (Vladimir Putin,) পার্শ্ববৈঠক করেছেন। ভারতের বিরুদ্ধে সুর চড়িয়ে ট্রাম্পের স্পষ্ট বার্তা, ভারতীয় পণ্যের উপর শাস্তিমূলক শুল্ক প্রত্যাহার করবে না আমেরিকা।

এদিন ট্রাম্প দাবি করলেন, “ভারত এখন মার্কিন পণ্য শুল্কশূন্য করার প্রস্তাব দিচ্ছে। এটা ওদের অনেক আগেই করা উচিত ছিল। একতরফা ব্যবসা করে যাচ্ছিল ভারত, এখন দেরি হয়ে গিয়েছে। কোনও মতেই ভারতীয় পণ্যের উপর শাস্তিমূলক শুল্ক প্রত্যাহার করবে না আমেরিকা। ইন্দো-মার্কিন বাণিজ্য সম্পর্ককে একপাক্ষিক বিপর্যয় বলেছেন মার্কিন প্রেসিডেন্ট। ট্রুথ সোশালের একটি পোস্টে তিনি লিখেছেন, ‘‘খুব কম মানুষই বোঝেন যে আমরা ভারতের সঙ্গে খুব কম ব্যবসা করি। কিন্তু তারা আমাদের সঙ্গে প্রচুর পরিমাণে ব্যবসা করে। সোজা কথায় বলতে গেলে, ভারত আমাদের কাছে প্রচুর পরিমাণে পণ্য বিক্রি করে। আমরা তাদের সবচেয়ে বড় গ্রাহক। কিন্তু আমরা তাদের খুব কম পরিমাণ পণ্য বিক্রি করি।’’

আরও পড়ুন: ভারতের নাম না করে এসসিও বৈঠকে ফের সিন্ধুর জল ভিক্ষা শাহবাজের

এমন পরিস্থিতি চলতে পারে না দাবি করে মার্কিন প্রেসিডেন্ট লিখেছেন, ‘‘ভারত এখন আমাদের উপর এত বেশি শুল্ক আরোপ করেছে, যা অন্য দেশের তুলনায় সর্বোচ্চ। আমরা আমাদের পণ্য ভারতে বিক্রি করতে অক্ষম। এটি সম্পূর্ণ একতরফা বিপর্যয়!’’ প্রসঙ্গত, মার্কিন প্রেসিডেন্ট ডোনাল্ড ট্রাম্প ভারতীয় পণ্যের ওপর প্রথমে ২৫ শতাংশ শুল্ক চাপান। পরে রাশিয়া থেকে তেল আমদানি অব্যাহত রাখায় অতিরিক্ত আরও ২৫ শতাংশ শুল্ক আরোপ করেন। একই সঙ্গে রাশিয়ার সঙ্গে ভারতের বাণিজ্যিক সম্পর্কের কারণে অতিরিক্ত ও অনির্দিষ্ট একটি ‘জরিমানা’-র কথাও জানিয়েছিলেন ট্রাম্প।

অন্য খবর দেখুন